Obsah a štruktúra záverečného účtu
rozpočtovej kapitoly Slovenská informačná služba 
za rok 2005

  I. Správa o čerpaní prostriedkov rozpočtu rozpočtovej kapitoly Slovenská informačná služba za rok 2005

1.	Súhrnná charakteristika a zhodnotenie výsledkov rozpočtového hospodárenia

1.1	    Príjmy kapitoly

1.2.    Výdavky kapitoly

2.	Vyhodnotenie rozpočtových programov

3.	 Záver

II.	Prílohy (tabuľková časť)    

Tabuľka č. 1	Celkový prehľad príjmov a výdavkov rozpočtovej  kapitoly SIS za rok 2005

Tabuľka č. 2	Výdavky rozpočtovej kapitoly SIS podľa ekonomickej klasifikácie za rok 2005

Tabuľka č. 3	 	Súvaha rozpočtovej kapitoly SIS

									

I. Správa o čerpaní prostriedkov rozpočtu
rozpočtovej kapitoly Slovenská informačná služba za rok 2005

1.	Súhrnná charakteristika a zhodnotenie výsledkov 
rozpočtového hospodárenia

Vládny návrh zákona o štátnom rozpočte na rok 2005 bol prerokovaný v orgánoch Národnej rady Slovenskej republiky a schválený dňa 9. decembra 2004 zákonom č. 740/2004 Z. z.

Nadväzne na bod C.2. uznesenia vlády Slovenskej republiky č. 963 zo dňa 13. októbra 2004 k návrhu rozpočtu verejnej správy na roky 2005 až 2007 boli rozpočtovej kapitole Slovenská informačná služba (list č. MF/015723/2004-432 zo dňa 30. decembra 2004) oznámené záväzné ukazovatele štátneho rozpočtu na rok 2005.

Parlamentný zákon o štátnom rozpočte na rok 2005 je v záväzných ukazovateľoch pre kapitolu Slovenská informačná služba totožný s vládnym návrhom zákona na rok 2005. 

Ministerstvo financií Slovenskej republiky bude dôsledne sledovať plnenie úlohy, vyplývajúcej z bodu C.17. citovaného uznesenia vlády, „nepredkladať v roku 2005 návrhy legislatívnych predpisov a iných materiálov, ktoré zakladajú finančné nároky na zvýšenie počtu zamestnancov a zvýšenie výdavkov alebo úbytok príjmov schválených v štátnom rozpočte na rok 2005 s rozpočtovými dôsledkami na štátny rozpočet alebo na iné rozpočty tvoriace verejný rozpočet“.

Návrh rozpisu rozpočtu rozpočtovej kapitoly Slovenská informačná služba bol vypracovaný    v    zmysle    Opatrenia  Ministerstva financií  Slovenskej  republiky  z 8. decembra 2004, ktorým sa ustanovuje druhová klasifikácia, organizačná klasifikácia a ekonomická klasifikácia rozpočtovej klasifikácie v súlade s § 4 odsek 4 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov.

Záverečný účet bol vypracovaný v zmysle Smernice Ministerstve financií Slovenskej republiky zo dňa 14. 12. 2005. Správa vzhľadom na špecifiká kapitoly neobsahuje údaje o hodnotení utajovaných skutočností, tieto boli predložené  OKV NR SR pod č. p. 83/52-D-20-5/2006.  

Rozpis stanovených záväzných ukazovateľov štátneho rozpočtu pre rozpočtovú kapitolu Slovenská informačná služba na rok 2005 sú uvedené v nasledujúcom prehľade:

Záväzné ukazovatele štátneho rozpočtu na rok 2005
Text         							                  	   (v tis. Sk)

I.	PRÍJMY KAPITOLY						   		       
A. Záväzný ukazovateľ					      			      4 500
B. Prostriedky z rozpočtu EU							             0

II.  VÝDAVKY KAPITOLY SPOLU    (A+B)	 		 		1 058 923

A.	Výdavky spolu bez prostriedkov z rozpočtu EU	                     1 058 923
z toho:
	A.1. prostriedky na spolu financovanie					      		    0
A.3. kapitálové výdavky (700) 						   	      110 000

E. Systemizácia 

Vláda Slovenskej republiky uznesením č. 977 zo dňa 13. októbra 2004 schválila systemizáciu policajtov v štátnej službe a limit počtu zamestnancov pre kapitolu SIS podľa bodu A.2. rozpisu.
Slovenskej informačnej službe bola listom Ministerstva financií č. MF-D-5/2005 zo dňa 13. 01. 2005 oznámená systemizácia príslušníkov SIS, limit počtu zamestnancov a objem prostriedkov na mzdy, platy, služobné príjmy a OOV. (Predmetné údaje neuvádzame, nakoľko sú klasifikované do stupňa utajenia D)

F. Rozpočet kapitoly podľa programov

Výdavky kapitoly na programy na rok 2005	
Kód 
Programu
	
                                              Názov programu	
	              Výdavky spolu za kapitolu	1 058 923	
 06T	Informačná činnosť	1 058 923	
 06T01	- Spravodajská činnosť		
 06T02	- Ochrana utajovaných skutočností – bezpečnostné previerky		
 06T03	- Riadenie, kontrola, podpora		
 06T0302	- Podporné činnosti		

Podrobné členenie programu Informačná činnosť na jednotlivé podprogramy, projekty a prvky a v zmysle ekonomickej klasifikácie do úrovne  stanovenej zákonom o ŠR predkladáme v nasledujúcom tabuľkovom prehľade:

Kód programu	
Názov programu	Rozpis rozpočtu na podprogramy 	
		Výdavky celkom
600+700	Bežné výdavky
600	z toho:	Kapitálové výdavky
700	
				610+620+630	    640		
Limit  výdavkov kapitoly – MF SR	1 058 923	948 923	  926 993	21 930	110 000	
	
06T	Informačná činnosť	1 058 923	948 923	   926 993	21 930	110 000	
06T01	Spravodajská činnosť	519 433	469 433	460 183	9 250	50 000	
06T02	Bezpečnostné previerky	69 086	38 186	37 516	670	30 900	
06T03	Riadenie, kontrola, podpora	470 404	441 304	429 294	12 010	29 100	
06T0301	RTI	19 100	0	0	0	19 100	
06T0302	Podporné činnosti	451 304	441 304	429 294	12 010	10 000	

Rozpočtové opatrenia rozpočtovej  kapitoly Slovenská informačná služba v rozpočtovom roku 2005

Rozpočtové opatrenie MF SR č. 1

- povolené prekročenie limitu výdavkov
Ministerstvo financií Slovenskej republiky v súlade s ustanovením § 2 zákona č. 740/2004 Z. z. o štátnom rozpočte na rok 2005, so splnomocnením vlády podľa časti D. uznesenia vlády SR č. 963 z 13. októbra 2004 k návrhu rozpočtu verejnej správy na roky 2005-2007 a v zmysle ustanovení § 15, § 18 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov povolilo prekročiť limit výdavkov nasledovne:

text							v tis. Sk
II. Výdavky kapitoly celkom			16 925.

Uvedené finančné prostriedky boli použité na riešenie vplyvov nových zákonných úprav – na riešenie miezd, platov, služobných príjmov a ostatných osobných vyrovnaní, vrátane valorizácie a poistného. 

Rozpočtové opatrenie MF SR č. 2

- povolené prekročenie limitu výdavkov
    Na základe žiadosti Slovenskej informačnej služby č. 83/52-199-24/2005 z 5. 10. 2005 Ministerstvo financií Slovenskej republiky oznámilo listom č. MF/024869/2005-441 z 9. 11. 2005 v zmysle § 17 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov vykonanie rozpočtového opatrenia - povolené prekročenie limitu výdavkov nasledovne:
	text							v tis. Sk
	II. Výdavky kapitoly celkom			6 114.

Realizáciou rozpočtového opatrenia sú zabezpečené finančné prostriedky na neplánované výdavky na základe vývoja čerpania výdavkov a plnenia príjmov.  

Rozpočtové opatrenie MF SR č. 3

- povolené prekročenie limitu príjmov
Na základe žiadosti Slovenskej informačnej služby Ministerstvo financií Slovenskej republiky v súlade  s ustanovením § 2 zákona č. 740/2004 Z. z. o štátnom rozpočte na rok 2005, splnomocnením podľa časti D. uznesenia vlády SR č. 963 z 13. októbra 2004 k návrhu rozpočtu verejnej správy na roky 2005 až 2007 listom č. MF/024869/2005-441 z 9. 11. 2005 povolilo prekročiť limit príjmov takto:

	text							v tis. Sk
	I. PRÍJMY  KAPITOLY       			6 114.

Rozpočtové opatrenie bolo schválené z dôvodu plnenia vyšších príjmov kapitoly.
 
Rozpočtové opatrenie MF SR č. 4

-	viazanie rozpočtových prostriedkov
Ministerstvo financií Slovenskej republiky oznámilo listom č. MF/028110/2005-441 zo dňa  7. 12. 2005 v súlade s ustanovením § 2 zákona č. 740/2004 Z. z. o štátnom rozpočte na rok 2005 a v zmysle ustanovenia § 8 ods. 6 a § 18 ods. 2 písm. e) zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov vykonanie rozpočtového opatrenia – viazania rozpočtových prostriedkov – kapitálových výdavkov v objeme: 

text							v tis. Sk
II.VÝDAVKY KAPITOLY CELKOM (A+B)		-10 549
   A.3 kapitálové výdavky (bez prostriedkov		-10 549.
          na spolufinancovanie kód zdroja 111)			

Uvedené finančné prostriedky použije informačná služba v rozpočtovom roku 2006 , pričom tieto  budú použité v akcii Rekonštrukcia A,B na dodanie technológie zahraničného dodávateľa.

Rozpočtové opatrenie MF SR č. 5

-povolené prekročenie limitu výdavkov a viazanie rozpočtových prostriedkov
Ministerstvo financií ďalším listom č. MF/28720/2005-413 z 9. 12. 2005 oznámilo Slovenskej informačnej službe vykonanie rozpočtového opatrenia  – povolené prekročenie limitu výdavkov a zároveň viazanie rozpočtových prostriedkov podľa ustanovení § 17 a 18 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov nasledovne:

text							v tis. Sk
II. VÝDAVKY  KAPITOLY CELKOM       		0
    A.2 mzdy,platy,sl. príjmy, OOV (610)		2 500

Rozpočtové opatrenie predstavuje presun prostriedkov pre príslušníkov z kategórie 620 – poistné do kategórie 610 – mzdy, platy, služobné príjmy a OOV v objeme 2 500 tis. Sk. Jeho vykonanie rieši situáciu, ktorá si vyžaduje zmenu záväzného ukazovateľa z dôvodu neplánovaných mzdových výdavkov na summit prezidentov USA a Ruskej federácie, ako i na organizovanie medzinárodnej konferencie spolupracujúcich spravodajských služieb.

	V právomoci správcu rozpočtovej kapitoly Slovenská informačná služba k 31. 12. 2005 vykonala 20 rozpočtových opatrení.

Vývoj čerpania  príjmov a výdavkov rozpočtu rozpočtovej kapitoly Slovenská informačná služba v roku 2005

1.1 Príjmy kapitoly (200)

	Limit príjmov SIS bol  stanovený v objeme 4 500 tis. Sk a rozpočtovým opatrením upravený  na objem 10 614 tis Sk. Čerpanie príjmov bolo vo výške 10 782 tis. Sk, t. j. 101,76 %. 
Príjmy kapitoly Slovenská informačná služba mali nedaňový charakter a tvorili sa najmä z poplatkov za služby, z nepriemyselného a náhodného predaja, z predaja nadbytočného objektu v Banskej Bystrici, z dobropisov, škôd, vratiek a iných príjmov. 
	
Čerpanie príjmov na rok 2005 k 31. 12. 2005 je uvedený v nasledujúcej tabuľke:
	
Pod-
položka	Ukazovateľ	Rozpis po RO  
	Čerpanie  k 31. 12. 2005	
200	Nedaňové príjmy	10 614	10 782	
223 	Poplatky a platby z nepriemyselného náhodného predaja a služieb	2 500	2 616	
v tom:	
223001	Za predaj výrobkov, tovarov a služieb 	2 500	2 616	
231	Príjem z predaja kapitálových aktív	6 114	6 114	
v tom:	
231001	príjem z predaja kapitálových aktív	6114	6 114	
292	Ostatné príjmy	2 000	2 052	
v tom:	
292200	Ostatné	2 000	2 052	

1. 2  Výdavky kapitoly (600 + 700)

Limit celkových výdavkov bol schválený v objeme 1 058 923 tis. Sk a upravený rozpočtovým opatrením na objem 1 071 413 tis. Sk,  čerpanie výdavkov kapitoly k 31. 12. 2005 bolo vo výške 1 071 366 tis. Sk.

	Rozdelenie výdavkov z pohľadu vecných (t. j. prevádzkových, ktoré zahŕňajú kategórie 630-tovary a služby a 710-obstarávanie kapitálových aktív) a osobných (zahŕňajúce kategórie 610 – mzdy, platy, 620– poistné a 640 – bežné transfery jednotlivcom) výdavkov po vykonaní rozpočtových opatrení je nasledovné: 350 269 tis. Sk vecných výdavkov a 721 144 tis. Sk osobných výdavkov. Pomer výdavkov kapitoly je 33% : 67 % v neprospech vecných výdavkov. 

Rozpočtová kapitola Slovenská informačná služba v Návrhu rozpočtu na rok 2005 neplánovala výdavky na summit  prezidentov USA – Ruská federácia a nemala ich ani v schválenom rozpise rozpočtu na rok 2005, informačná služba požiadala Ministerstvo zahraničných vecí SR (č. p. 83/52-56-2/2004) a Ministerstvo financií SR   (č. p. 83/52-56-8/2004), z dôvodu zabezpečenia prípravy a bezpečného priebehu zahraničnej návštevy o navýšenie rozpočtu v celkovej sume 10 616 tis. Sk.

Požadované finančné prostriedky boli vyčlenené na mzdové prostriedky v objeme  3 900 tis. Sk na úhradu mimoriadnych služobných príjmov príslušníkov Slovenskej informačnej služby. V týchto prostriedkoch boli zahrnuté premenlivé príplatky z dôvodu nadčasovej práce (príplatok za prácu nadčas v týždni a v dňoch služobného pokoja, príplatok za prácu v noci, príplatok za prácu v sobotu a v nedeľu), peňažná náhrada za služobnú pohotovosť a odmeny. Do akcie bolo zapojených cca 500 príslušníkov informačnej služby, čo predstavuje cca 12 100 hod. nadčasovej práce a cca 3 000 hod. služobnej pohotovosti. Na úhradu 32,2 % poistného a príspevkov do poisťovní bolo požadovaných 1 255 tis. Sk.

	Na materiálno-technické zabezpečenie akcie boli vyčlenené bežné výdavky v objeme 4 486 tis. Sk. Z týchto prostriedkov boli zabezpečené zvýšené výdavky na telekomunikačnú prevádzku v objeme 980 tis. Sk, zvýšené výdavky na prevádzku motorových vozidiel v objeme 1 256 tis. Sk a na zvýšenú aktivitu v oblasti spravodajskej a operatívnej činnosti (výdavky na schôdzkovú činnosť, zahraničné služobné cesty a ostatné výdavky OFP) v objeme 2 250 tis. Sk.

 Dodatočné výdavky vznikli v súčinnosti s komunikáciou so zahraničnými operátormi, so zvýšenou spravodajskou a operatívnou aktivitou pri spolupráci zabezpečovacích tímov oboch prezidentov a pri spolupráci zo zahraničnými spravodajskými službami.

	Z kapitálových výdavkov boli vyčlenené prostriedky na zakúpenie šifrového prostredia Neptún v objeme 975 tis. Sk z dôvodu zabezpečenia bezpečnosti summitu. Predmetné šifrové prostredie umožnilo výmenu informácií v oblasti boja proti terorizmu. Slovenská informačná služba bola vyzvaná na zapojenie sa do systému, ktorý predstavuje zoskupenie demokratických krajín bojujúcich proti terorizmu na získavanie a vzájomnú výmenu informácií. Informácie poskytnuté  Slovenskej republike týmto systémom z oblasti boja proti terorizmu zvýšilo bezpečnosť summitu USA – Ruská federácia.

	Oprávnenej požiadavke informačnej služby nebolo pri schvaľovaní rozdelenia vládnej rezervy vyhovené. Nakoľko akciu zahraničná návšteva prezidentov bolo potrebné zabezpečiť v plnom rozsahu boli použité prostriedky zo schváleného rozpočtu kapitoly na rok 2005. 

Zvýšenie čerpania v oblasti bežných výdavkov bolo spôsobené i zabezpečovaním organizovania medzinárodnej konferencie spriatelených spravodajských služieb MEC na Slovensku.

Neplánované a chýbajúce rozpočtové prostriedky riešilo Ministerstvo financií Slovenskej republiky vykonaním rozpočtových  opatrení č. 2 a 5, kedy bola čiastočne odstránená napätosť v schválenom limite výdavkov. 

	Čerpanie výdavkov celkom v zmysle záväzných ukazovateľov rozpočtu  2005 je uvedené v nasledujúcom tabuľkovom prehľade: 

	Z tabuľkového prehľadu je zrejmé, že výdavky za kapitolu celkom boli v sledovanom období čerpané na 100 % z celoročne rozpísaného rozpočtu na rok 2005.

BEŽNÉ   VÝDAVKY   (600)

	Čerpanie bežných výdavkov rozpočtu rozpočtovej kapitoly Slovenská informačná služba bolo vo výške 971 915 tis. Sk. 

Neboli vyčerpané prostriedky v objeme 47 tis. Sk z dôvodu vrátenia dobropisu dňa 31. 12. 2005.
 
Tovary a služby (630)

Výdavky v kategórii 630 – tovary a služby, schválené v objeme 250 000 tis. Sk a upravené rozpočtovými opatreniami na objem 251 911 tis. Sk, boli k 31. 12. 2005 čerpané v  objeme 251 864 tis. Sk, t. j. na 99,98 %. 

Tabuľkový prehľad rozpisu a čerpania kategórie 630 – tovary a služby na jednotlivé položky:

Ukazovateľ
(v tis. Sk)	Rozpis
2005	Rozpis
po R. O.	Čerpanie
k 31. 12. 2005	% čerpania	
a		1	2	3	
631 – cestovné náhrady	2 050	1 847	1 847	100	
632 – energie, voda, komunikácie	34 500	34 037	33 988	99,86	
633 – materiál	25 660	36 687	36 687	100 	
634 - dopravné	26 700	27 885	27 885	100	
635 – rutinná údržba	34 680	33 386	33 386	100	
636 – nájomné 	3 120	3 234	3 234	100	
637 - služby	123 290	114 835	114 837	100	
630 spolu:	250 000	251 911	251 864	99,98	
	 
	Na položke 630 tovary a ďalšie služby nebolo dočerpaných 47 tis. Sk z dôvodu vrátenia dobropisu dňa 31. 12. 2005.

	V čerpaní položky  sa prejavil všeobecný nárast cien pohonných hmôt a energií. Počas celého roka pokračoval trend v nedostatku finančných prostriedkov na údržbu objektov v správe Slovenská informačná služba.

	Z dôvodu nedostatku finančných prostriedkov bolo platenie servisných zmlúv monitorovacej a spojovacej techniky presunuté za posledný štvrťrok roka 2005 do prvého štvrťroka 2006.

	Bežné transfery (640)

	Čerpanie výdavkov v kategórii 640 – bežné transfery bolo vo výške 30 657 tis. Sk. Na čerpaní sa prejavilo neplánované uhrádzanie finančných náhrad za dávky nemocenského zabezpečenia hradené zamestnávateľom v zákonom stanovenej dobe 10 pracovných dní. 

KAPITÁLOVÉ   VÝDAVKY  (700)

Ministerstvo financií Slovenskej republiky oznámilo listom č. MF/028110/2005-441 zo dňa  7. 12. 2005 v súlade s ustanovením § 2 zákona č. 740/2004 Z. z. o štátnom rozpočte na rok 2005 a v zmysle ustanovenia § 8 ods. 6 a § 18 ods. 2 písm. e) zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov vykonanie rozpočtového opatrenia č. 4 -viazanie rozpočtových prostriedkov – kapitálových výdavkov v objeme 10 549 tis. Sk. Uvedené finančné prostriedky použije informačná služba v rozpočtovom roku 2006  , pričom tieto  budú použité v akcii Rekonštrukcia A,B na dodanie technológie zahraničného dodávateľa.

	Čerpanie kapitálových výdavkov bolo v sledovanom období k 31. 12. 2005 v objeme 99 451 tis. Sk v oboch programoch, t. j. 100 % z rozpísaných výdavkov po rozpočtovom opatrení.

Obstarávanie kapitálových aktív (710)
 
Slovenská informačná služba rozpočtuje kapitálové výdavky v kategórii 710 – obstarávanie kapitálových aktív.

Ministerstvo financií SR rozpočtuje kapitálové výdavky podľa akcií Registra investícií Ministerstva financií SR (ďalej RIMF).

Aktualizácia údajov v RIMF : 						( v tis. Sk)
Názov	 akcie			Rozpis	úprava 	po R.O.	čerpanie       %                             
1. Rekonštrukcia objektov AB	43 700		-11 303		32 397	         32 397              100
    (910)
2. OZP 1			 6 300		  2 604		8 904		8 904	        100
    (910)
3. OZP 2 – Ochrana utajovaných 	30 900		 -9 281	  	21 619	            21 618	        100
    skutočností (920)
4.OZP 3				10 000		  2 673		12 673	            12 673             100
   (932)
5. Rozvoj technologickej  		19 100		  4 758		23 858	            23 858             100
    infraštruktúry (931)_______________________________________________________________________          
spolu KV		     110 000          -10 549	       99 451 	      99 451	     100

	Z akcie OZP 2 – Ochrana utajovaných skutočností boli výdavky presunuté na akciu OZP 1, OZP 3 a Rozvoj technologickej infraštruktúry na zabezpečenie podprogramu Spravodajská činnosť na monitorovaciu techniku a na podprogram Riadenie, kontrola, podpora na zlepšenie bezpečnosti spojovacej a špeciálnej výpočtovej techniky.

2. Čerpanie rozpočtových prostriedkov podľa programov

Ciele v podprogramoch Spravodajská činnosť, Bezpečnostné previerky a Riadenie, podpora a kontrola  a RTI v časti Podporné činnosti boli plnené priebežne. Výberové konanie na vybraných dodávateľov tovarov a služieb, ktorí  zabezpečovali realizáciu investičných akcií informačnej služby, boli ukončené v roku 2005. 
Finančné prostriedky na dodanie technológie zahraničného dodávateľa vo výške 10 549 tis. Sk, ktoré boli rozpočtovým opatrením  presunuté, budú použité v rozpočtovom roku 2006.

Čerpanie výdavkov z pohľadu programového rozpočtovania na jednotlivé programy a podprogramy uvádzame v nasledujúcom prehľade:	

Kód programu	
Názov programu	Rozpis rozpočtu po vykonaných zmenách 	
		Výdavky celkom
600+700	Bežné výdavky
600	z toho: 
630	
640	Kapitálové výdavky
700	
Limit  výdavkov kapitoly	1 071 413	971 962	941 305	30 657	99 451	
	
06T	Informačná činnosť	1 071 413	971 962	941 305	30 657	99 451	
	Čerpanie k 31. 12.2005	1 071 366	971 915	941 259	30 656	99 451	
06T01	Spravodajská činnosť	547 839	506 538	491 090	15 448	41 301	
	Čerpanie k 31. 12. 2005	547 844	506 542	491 095	15 447	41 302	
06T02	Bezpečnostné previerky	52 601	30 982	29 903	1 079	21 619	
	Čerpanie k 31. 12. 2005	52 598	30 980	29 901	1 079	21 618	
06T03	Riadenie, kontrola, podpora	470 973	434 442	420 312	14 130  	36 531	
	Čerpanie k 31. 12. 2005	470 924	434 393	420 263	14 130	36 531	
06T0301	RTI	23 858	0	0	0	23 858	
	Čerpanie k 31. 12. 2005	23 858	0	0	0	23 858	
06T0302	Podporné činnosti	447 115	434 442	420 312	14 130	12 673	
	Čerpanie k 31. 12. 2005	447 066	434 393	420 263	14 130	12 673	

	3. Záver

	Záverom možno konštatovať, že rozpočtová kapitola Slovenská informačná služba neprekročila záväzné ukazovatele rozpočtu v roku  2005.

II.	Prílohy (tabuľková časť)    

Tabuľka č. 1	 	Celkový prehľad príjmov a výdavkov rozpočtovej kapitoly SIS za rok 2005

Tabuľka č. 2	Výdavky rozpočtovej kapitoly SIS podľa ekonomickej klasifikácie za rok 2005

Tabuľka č. 3	 	Súvaha rozpočtovej kapitoly SIS